סיימון סטאלנהאג

סיימון סטאלנהאג (נולד ב-20 בינואר 1984) הוא אמן, מוזיקאי ומעצב שוודי המתמחה ביצירות אמנות דיגיטלית רטרו-עתידניות המתמקדת בהיסטוריה אלטרנטיבית המתרחשת באזורים הכפריים של שוודיה. יצירות האמנות של סטאלנהאג היוו את הבסיס לסדרת הטלוויזיה המדע בדיונית של אמזון מ-2020, "עלילות מהלולאה", וכמו מקור השראה לסרט הטלוויזיה של נטפליקס "The Electric State" שמתוכנן לעלות לשידור ב-2024.

== יצירות אומנות ==
סטאלנהאג גדל באזור כפרי בפאתי סטוקהולם שבשוודיה<ref name="Verge initial"></ref> והחל לאייר את הנופים מקומיים עוד בגיל צעיר. סטאלנהאג שאב השראה רבה ביצירותיו מאמנים שונים, כולל לארס ג'ונסון.<ref name="Wired initial"></ref> בשלב מסוים סטאלנהאג גם התמקד ביצירת אמנות מדע בדיונית בהשראת אמני קונספט כמו ראלף מקווארי וסיד מיד. בתחילה יצירות האמנות בז'אנר המדע בדיוני היו פרויקט צד, בו הוא התנסה מבלי כל תכנון להתפתח לכיוון זה. מבחינה נושאית, יצירותיו משלבות לעיתים רבות סביבות מתקופת ילדותו בשוודיה יחד עם תמות מסרטי מדע בדיוני, וכתוצאה מכך נוצרים תמונות של נופים שוודיים סטריאוטיפיים נאו-עתידנים.<ref name="Boing Boing"></ref> יצירותיו של סטאלנהאג כוללות לעיתים רבות רובוטים ענקיים ומבנים עצומים לצד פריטים שוודיים נפוצים כמו רכבי וולוו וסאאב.

עם השנים סטאלנהאג בחר גם ליצור סיפור רקע ליצירותיו הכרוך במתקן תת-קרקעי ממשלתי.

בנוסף סטאלנהאג צייר בעבר גם 28 ציורים של דינוזאורים מסוגים שונים לתערוכות הפרהיסטוריות של המוזיאון להיסטוריה של הטבע בסטוקהולם לאחר שגילה עניין מחודש בדינוזאורים, אשר עניינו אותו במיוחד בילדותו, ויצר קשר עם המוזיאון על מנת לראות אם יוכל לקחת חלק בשיתוף פעולה עימם.<ref name="Atlantic"></ref> בשנת 2016 יצר גם עבור ה"Resilience Centre" של אוניברסיטת סטוקהולם סדרת ציורים של תרחישים היפותטיים בהם מפלס האוקיינוס יעלה כתוצאה מההתחממות העולמית.<ref name="Rising ocean"></ref> בשנת 2016 יצר גם מספר יצירות אמנות לצורך קידום מכירות של משחק הווידאו המדע הבדיוני "No Man's Sky".<ref name="Hardcore Gamer"></ref>

סטאלנהאג משתמש בטאבלט מסוג Wacom ובמחשב בתהליך היצירה של יצירותיו אשר נועד להידמות לציורי שמן. בתחילה הוא ניסה להשתמש במדיות פיזיות שונות, כולל צבעי גואש, כדי לנסות ליצור יצירות אמנות בסגנון מסורתי יותר. גם לאחר המעבר למיכשור דיגיטלי בתהליך היצירה, הוא הצהיר כי הוא משקיע "מאמצים רבים כדי לגרום למברשות הדיגיטליות להתנהג באופן טבעי". רוב יצירותיו מבוססת על תצלומים שהוא צילם, ואלו משמשים כבסיס ליצירת מספר סקיצות גסות לפני שהוא מתמקד ביצירת הסופית.

=== ספרי אמנות ===
רוב יצירות האמנות של סטאלנהאג היו זמינות בתחילה באינטרנט, לפני ששוחררו מאוחר יותר למכירה בדפוס.<ref name="Electric State"></ref><ref name="Boing Boing" /> בהמשך יצירותיו אוגדו לשני ספרי אמנות - "Tales from the Loop" (בשוודית: Ur Varselklotet) אשר יצא לשווקים ב-2014 ו-"Things from the Flood" (בשוודית: Flodskörden) אשר יצא לשווקים ב-2016. הנארטיב המשותף לשני הספרים הוא בנייה של מאיץ חלקיקים מאסיבי המכונה "הלולאה".<ref></ref>

בספר האמנות השלישי של סטאלנהאג "The Electric State"<ref></ref> הוא החל להתמקד יותר באזור מערב ארצות הברית. סטאלנהאג השתמש במימון המונים בקיקסטארטר על מנת לממן את ההדפסה וההפצה של ספרו השלישי.<ref name="Electric State" /> הנראטיב בספרו השלישי מתרכז בילדה ובת הלוויה הרובוטית שלה אשר חוצים את המדינה הבדיונית "פסיפיקה".<ref name="CNN"></ref> הוצאת הספרים סיימון אנד שוסטר פרסמו את המהדורה הבריטית של הספר בספטמבר 2018, וחברת הוצאת הספרים Skybound Books פרסמו את מהדורה של הספר באמריקה הצפונית חודש שלאחר מכן.<ref></ref> בשנת 2019 הספר היה אחד מתוך שישה מועמדים לפרס ארתור סי קלארק.<ref></ref>

בסוף שנת 2020 פורסם שסטאלנהאג עובד על ספר האמנות הרביעי שלו "The Labyrinth" וכי גם הפעם ישתמש במימון המונים בקיקסטארטר על ממנת לממן את ההדפסה וההפצה של ספרו הרביעי.<ref></ref>

== עיבודים על בסיס יצירותיו ==
בשנת 2016 הושק קמפיין קיקסטארטר למימון משחק תפקידים שולחני בשם "Tales from the Loop" המבוסס על ספרו של סטאלנהאג בעל אותו השם.<ref name="Electric State" /> עלילת המשחק מתרחשת בשנות ה-80, בארצות הברית או בשוודיה, והשחקנים משחקים קבוצת בני נוער המתמודדים עם השפעות מאיץ החלקיקים "הלולאה". בשל ההתמקדות בנוסטלגיה ובגיבורים צעירים היו שהשוו את המשחק לסדרת הטלוויזיה הפופולרית דברים מוזרים.<ref name="Verge tabletop"></ref><ref name="Gizmodo"></ref>

סדרת טלוויזיה בשפה האנגלית, "עלילות מהלולאה", שהופקה עבור אמאזון פריים, עלתה לשידור בשלמותה ב-3 באפריל 2020 והתבססה על אלמנטים רבים מספריו של סטאלנהאג.<ref name="Amazon series"></ref> העונה הראשונה כללה שמונה פרקים בני 50–57 דקות כל אחד.

הזכויות להפקת הסרט "The Electric State" נמכרו בשנת 2017 לאחים רוסו,<ref></ref> והוא מתוכנן לעלות לשידור בשנת 2024.

== יצירות אחרות ==
כחלק מקמפיין מימון ההמונים לספר The Electric State סטאלנהאג הפיק אלבום מוזיקה אלקטרונית עם אותו השם.<ref name="Bandcamp"></ref><ref name="Kickstarter soundtrack"></ref> בשנת 2018, הוא הוציא את אלבומו השני, Music for DOS, המכיל מוזיקה שנוצרה באמצעות תוכנת הטראקר הוותיקה ליצירת מוזיקה אימפולס טראקר.<ref name="Music for DOS"></ref>

בנוסף, לאורך השנים סטאלנהאג היה מעורב גם בהפקת מגוון פרסומות, סרטים ומשחקי וידאו, כולל משחק הפלטפורמה "Ripple Dot Zero".<ref></ref>

== קישורים חיצוניים ==

* 

==הערות שוליים==

קטגוריה:ציירים שוודים
קטגוריה:מוזיקאים שוודים
קטגוריה:רטרו-פוטוריזם
קטגוריה:שוודים שנולדו ב-1984